cyanic-selkie/wikianc huggingface dataset:
कोविड-19 महामारी
मौत
कोविड-19 से होखे वाला आफिशियल मौत के आँकड़ा उहे भर बा जे लोगन के टेस्ट में रिपोट पाजिटिव आइल रहे आ ऊ लोग मर गइल। एह आँकड़ा में अइसन लोगन के संख्या के गिनती ना भइल हो सके ला जे लोगन के मौत हो गइल बाकी कोविड खाती टेस्ट भइबे ना कइल। एकरे उल्टा, अइसनो मौत बाड़ी स जिनहन में मरीज के पहिले से कौनों घातक बेमारी रहल आ ऊ ओही से मुअल बाकी कोविड टेस्ट में पाजिटिव आइल रहल आ ओकरा के कोविड से होखे वाला मौत मान लिहल गइल। कोविड से होखे वाला मौत के ऑफिशियल आँकड़ा सभ के तुलना में वास्तव में एकरा चलते होखे वाला मौत के एस्टीमेट बाद के अध्ययन सभ में बेसी आइल बा; ई अध्ययन आमतौर पर सीजन अनुसार होखे वाला मौत सभ के आँकड़ा आ एह कोविड के दौरान होखे वाला कुल मौत सभ के आँकड़ा के तुलना क के कइल गइल बाटे। मने कि कौनों इलाका में कवनों बिसेस सीजन में केतना लोग पहिले मुअत रहे आ एह कोविड के दौरान केतना लोग मुअल एक तुलना में ई बात सोझा आइल बा कि ई अंतर ओह आँकड़ा से बेसी बाटे जवन की आफिशियल रूप से कोविड के कारण भइल मौत बतावल जा रहल बाटे। एकरा में अइसन केस भी शामिल हो सके ले जे स्वास्थ सेवा सभ पर भारी दबाव के चलते आ बीछ-बीछ के सर्जरी-आपरेशन करे पर रोक के चलते मू गइल लोग। उदाहरण खाती केहू मरीज के कवनों दुसरे बेमारी के कारन भर्ती करावे के जरूरत रहल बाकी कोविड के दबाव के चलते ऊ भर्ती ना हो पावल आ मू गइल, जबकि कोविड ना रहल रहित तब शाइत ऊ भर्ती हो पवले रहित आ बच गइल रहित। कोविड से पहिला मौत वूहान में 9 जनवरी 2020 के कन्फर्म भइल रहे। चीन के बाहर पहिला मौत 1 फरवरी के फिलिपींस में भइल, एशिया से बाहर पहिला मौत अमेरिका में 6 फरवरी के भइल।
95 परसेंट से बेसी लोग जे एह बेमारी के चपेट में आइल रिकभर क लिहल आ नीको हो गइल। नाहीं त, लच्छन देखलाई पड़े सुरू होखे के बाद मौत होखे में औसतन 6 से 41 दिन के समय लागत बा, आ सभसे आमतौर पर 14 दिन के आसपास। 6 मई 2021 ले 32 लाख से बेसी लोगन के कोविड के कारन मौत हो चुकल बाटे। एकरा चलते मौत के सबसे बेसी खतरा ओह लोगन के बा जेकरा पहिले से कौनों रोग होखे, जइसे की इम्यून सिस्टम कमजोर होखे, हार्ट चाहे फेफड़ा के कवनों सीरियस समस्या होखे, भारी मोटापा होखे, या फिन उमिरदराज (65 या एकरा से ऊपर) बेकति होखे।
मौत के दर (मोर्टालिटी) के नापे के कई बिधी इस्तेमाल होखत बाड़ीं। ई गिनती समय आ क्षेत्र के हिसाब से बदल सके ला जेकरे कारन में टेस्टिंग केतना होखत बा, ओह इलाका में स्वास्थ सुबिधा कइसन बाटे, इलाज के बिकल्प का का बाड़ें, सरकार के रिस्पांस कइसन बाटे, उहाँ बेमारी के बिस्फोट के बाद से केतना टाइम बीत चुकल बाटे, आबादी के संरचना (उमिर, लिंगानुपात, आ आम सेहत के दशा) कइसन बाटे एह सभ के परभाव ओह इलाका के मोर्टालिटी के परभावित करत बाड़ें। बेल्जियम नियर देस कोविड के संदेह वाला मरीजन के मौत के भी एही में गिनती करत बाड़ें भले ओह लोगन के टेस्ट ना भइल होखे, जेकरा चलते उहाँ मौत के दर हाई बा जबकि ओह देसन में कम बाटे जहाँ खाली ओही लोगन के मौत के एह कारन भइल मानल जा रहल बा जेकर टेस्ट पाजिटिव आइल रहल होखे।
मौत-आ-केस के रेशियो (अनुपात) निकाले खातिर कोविड से भइल मौत के कुल कोविड चिन्हित केस सभ से भाग दे के निकालल जाला, एह में समय के एगो सीमा निश्चित रहे ला। जॉन हॉपकिंस युनिवर्सिटी के आँकड़ा के मोताबिक, बिस्व भर में मौत-आ-केस रेशियो (death-to-case ratio) 2.1 परसेंट (3,237,808 मौत, कुल 154,788,122 केस सभ में) बाटे अगर 6 मई 2021 तक ले के आँकड़ा देखल जाय।
सेंट्रल एशिया
सेंट्रल एशिया चाहे मध्य एशिया (Central Asia) एशिया महादीप के एगो भूगोलीय क्षेत्र बाटे जवन एकरे ठीक बिचला हिस्सा में बा। एह इलाका में शामिल देस सभ कजाकिस्तान, किर्गीजिस्तान, ताजिकिस्तान, तुर्कमेनिस्तान आ उज्बेकिस्तान के गिनल जाला। इन्हन के एकट्ठा क्षेत्रफल 40,03,451 वर्ग किलोमीटर बाटे आ कुल जनसंख्या 67,986,864 बाटे।
नोट
<references group="नोट"/>
सदर्ली बस्टर
सदर्ली बस्टर (southerly buster) ऑस्ट्रेलिया के न्यू साउथ वेल्स आ विक्टोरिया प्रांत में अचानक हवा में बदलाव हो के दखिनही हवा बहे लागे के आम बोलचाल के नाँव हवे। ई हवा दक्खिन के ओर से आवे ले, आम गरम दिन के बदल देले आ मौसम ठंढा हो जाला आ कभी कभार खराब मौसम भी हो जाला। तापमान में नाटकीय रूप से अचानक गिरावट देखे के मिले ला आ पहिले के गर्मी से राहत मिले ले।
गरम आ ठंढा हवा के सीमा के रूप में रोल नियर बादर देखलाई पड़े लें जे समुंद्र तट के लंबवत होखे लें जे दक्खिन ओर से आवत देखलाई पड़े लें आ हवा के साथे-साथ चले लें; हालाँकि,कभी-कभार एह हवा के साथ ई देखलाई पड़े वाला लच्छन नाहियों हो सके ला। सिडनी में गर्मी के मौसम तस्मान सागरके ओर से आवे वाला एह कोल्ड फ्रंट के कारण समय समय पर ठंढा होखत रहे ला।
अनु मलिक
अनवर सरवर मलिक या अनु मलिक (जनम २ नवंबर १९६०) एगो भारतीय संगीतकार, गायक आ टीवी कलाकार बाने। फिलिम सभ में संगीत देवे खाती इनके फिल्फेयर आ राष्ट्रीय फिलिम पुरस्कार मिल चुकल बा।
टीवी प आवे वाला रियलिटी शो इंडियन आइडल के जज के रूप में भी लउके लें।
खारकीव ओब्लास्त
खारकीव ओब्लास्त (Kharkiv Oblast) पूरबी यूरोप के देस यूक्रेन के पूरबी हिस्सा में एह देस के एगो ओब्लास्त (प्रांत भा प्रदेश) बाटे। एह ओब्लास्त के राजधानी खारकीव शहर हवे जे एह देस के दुसरा सभसे बड़ शहर हवे।
कल्याण-डोम्बिवली
कल्याण-डोम्बिवली (Kalyan-Dombivali) भारत के महाराष्ट्र राज्य में एक ठो शहरी क्षेत्र बा।
जनसांख्यिकी
साल 2011 के जनगणना अनुसार कल्याण-डोम्बिवली के कुल शहरी जनसंख्या 12,47,327 बाटे आ आसपास के उपशहरी इलाका के मिला लिहल जाय तब कुल जनसंख्या 12,47,327 बा। जनसंख्या के हिसाब से ई भारत के 28वाँ शहर बाटे। जनगणना आँकड़ा के मोताबिक एह शहर में लिंगानुपात 920 आ साक्षरता के दर 91.37% बाटे।
हिज्जे
हिज्जे, इस्पेलिंग चाहे वर्तनी (spelling; (वर्तनी)) लिखाई के चीन्हा (ग्राफेम) के इस्तेमाल से भाषा के लिखे के तरीका के नियमित करे वाला परंपरा होला। दुसरे शब्दन में, अक्षर सभ के क्रम में ब्यवस्थित क के शब्द बनावे के हिज्जे कहल जाला। शब्द के अक्षर सभ के साफ तरीका से बतावल - हिज्जे करल कहाला। हिंदी में 'वर्तनी' शब्द के चलन से पहिले, बिहार में 'विवरण' आ बंगाल में 'बनान' शब्द के हिज्जे के अरथ में चले के बतावल गइल बा हालाँकि 'विवरण' के ई अरथ हिंदी शब्दसागर में ना मिले ला।
मरी
मरी चाहे मारी (Epidemic, एपिडेमिक) बहुत तेजी से फइले वाला रोग-बेमारी होला जेकरा चलते कम समय में बहुत सारा लोग के मौत हो सके ला। एकरे अउरी बिस्तृत रूप के महामारी कहल जाला जब एक्के साथ कौनों बेमारी कई महादीप सभ के इलाका में फइले या फिर पूरा दुनिया में फइल जाय।
होली आयी रे
होली आयी रे 1970 के हिंदी भाषा के फिलिम ह। फिलिम में शत्रुघ्न सिन्हा, माला सिन्हा अउरी बलराज साहनी मुख्य कलाकार रहलें। एकर निर्देशन हरसुख जगणेश्वर भट्ट कइले रहलें आ ई का संगीत कल्याणजी-आनंदजी ने दिअल रहल।
कोविड-19
कोविड-19 अंग्रेजी में कोरोनावायरस डिसीज 2019 के छोट रूप हवे। ई बेमारी वायरस के इन्फेक्शन से होखे वाली बेमारी बाटे जे सार्स कोव 2 वायरस के चलते हो रहल बा। एह बेमारी के सुरुआत चीन से 2019 में भइल आ हाल में ई 2019–20 कोरोना वाइरस प्रकोप के रूप ले चुकल बाटे। एकरे आम लच्छन सभ में बोखार, खोंखी (खाँसी), आ साँस लेवे में तकलीफ सामिल बाटे जबकि देह दर्द आ नाक बहल अउरी गला के दरद कम पावल जाए वाला लच्छन बाड़ें। जादेतर केस सभ में ई लच्छन बहुत जोरदार ना मिलत बाड़ें, कुछे दसा में ई लच्छन निमोनिया तक चहुँपत बाड़ें या फिर कौनों अंग या अंग सभ के फेल होखे तक के नौबत आवत बा। चिन्हित केस सभ के तुलना में मौत होखे के एस्टीमेट 1% से 5% बाटे हालाँकि ई उमिर आ पहले से सेहत के स्थिति अनुसार बदल सके ला।
इन्फेक्शन के एक ब्यक्ति से दुसरे ब्यक्ति ले पहुँचे के खाँसी आ छींक के दौरान निकले वाला महीन बुनकी सभ बा। वायरस के शरीर में प्रवेश आ बेमारी के लच्छन जाहिर होखल सुरू होखे के बीचा में 2 से 14 दिन के समय लागत बा जबकि औसतन ई समय 5 दिन के बाटे। एकरे जाँच के स्टैंडर्ड तरीका रिवर्स ट्रान्सक्रिप्शन पॉलिमेरसे चेन रिएक्शन (rRT-PCR) बाटे जेह में नाक चाहे गला में से पानी या कफ के परीक्षण होला। खून के सीरम के नमूना ले के ओहमें एंटीबाडी सभ के गिनती भी एकरे जाँच आ पहिचान खाती इस्तेमाल हो सके ला। लच्छन सभके पहिचान, रिस्क फैक्टर आ छाती के सीटी स्कैन भी एकरे जाँच में सामिल बा अगर निमोनिया के शंका होखे।
एह बेमारी से बचाव के तरीका में उचित तरीका से हाथ धो के साफ रखल, दुसरे लोगन से दूरी बना के रहल आ बिना हाथ धोवले आपन चेहरा न छुवे के बतावल गइल बा। मास्क के इस्तेमाल ओह लोगन के सुझावल गइल बा जेकरा ई महसूस होखे कि ओकरा ई वायरस लाग चुकल बाटे चाहे अइसन ब्यक्ति के इलाज आ परिचार करे वाला लोग के ई सलाह दिहल गइल बा बाकी आम जनता के मास्क के सलाह नइखे दिहल गइल। अभिन ले एकरे खातिर कौनों टीका (वैक्सीन) के खोज नइखे भइल आ COVID-19 खाती बिसेस रूप से कौनों दवाई आ इलाज नइखे खोजल जा सकल; लच्छन सभ के इलाज, शरीर के मजबूती देवे वाला इलाज आ कुछ एक्सपेरिमेंटल तरीका इस्तेमाल हो रहल बाड़ें।
बिस्व स्वास्थ संगठन (WHO) एह 2019–20 कोरोनावायरस प्रकोप के महामारी आ इंटरनेशनल चिंता के पब्लिक सेहत इमरजेंसी (PHEIC) घोषित क दिहले बाटे। कई देस सभ में बेमारी के लोकल फइलाव के परमान मिलल बाड़ें जेह में डब्लूएचओ के छहो क्षेत्र सभ के देस सामिल बाड़ें।
ओजोन–ऑक्सीजन चक्र
ओजोन निर्माण के ई प्रक्रिया, ज्यादातर क के उष्णकटिबंधीय इलाका के ऊपरी स्ट्रेटोस्फियर आ मेसोस्फियर में होखे ला। रोज लगभग 400 मिलियन टन ओजोन के निर्माण होला। पृथ्वी के कुल वायुमंडल में ओजोन के मात्रा लगभग 3 बिलियन टन होखे के एस्टीमेट बाटे, एकर मतलब की रोज सुरुज द्वारा 12 परसेंट ओजोन परत के रोजे निर्माण होखे ला।
निर्माण
ऑक्सीजन के मॉलिक्यूल पर हाई एनर्जी वाली अल्ट्रावायलेट किरन टकराये से ई दू गो सिंगल परमाणु वाला ऑक्सीजन में टूट जाला। हालाँकि, सिंगल परमाणु ऑक्सीजन स्थाई ना होला आ ई दुनों परमाणु तेजी से कौनों तिसरहा ऑक्सीजन परमाणु के साथे जुड़ के तीन परमाणु वाला ऑक्सीजन बना लेलें — इहे ओजोन हवे।
वसई विरार
वसई विरार (Vasai-Virar) भारत के महाराष्ट्र राज्य में एक ठो शहर बा।
जनसांख्यिकी
साल 2011 के जनगणना अनुसार वसई विरार के कुल शहरी जनसंख्या 1222390 बाटे आ आसपास के उपशहरी इलाका के मिला लिहल जाय तब कुल जनसंख्या 1222390 बा। जनसंख्या के हिसाब से ई भारत के 29वाँ शहर बाटे। जनगणना आँकड़ा के मोताबिक एह शहर में लिंगानुपात 886 आ साक्षरता के दर 88.57% बाटे।
मेरोप्स हिरुंडीनियस
मेरोप्स हिरुंडीनियस (अंग्रेजी: swallow-tailed bee-eater, स्वैलो-टेल्ड बी-ईटर ; बैज्ञानिक नाँव: Merops hirundineus) पतरेंगा परिवार, मेरोपिडाई के एगो लगभग पासराइन चिरई हवे। ई उप-सहारा क्षेत्र, अफिरका में प्रजनन करे ले आ मुख्य रूप से ई प्रवासी पक्षी हवे जे बरखा के हिसाब से आवास-प्रवास करे ले।
ई प्रजाति, अउरी पतरेंगा चिरई सब के नियर, चटक रंग के आ छरहर आकृति के होखे ले। एकर रंग आ दू भाग में बँटल पोंछ एकरा के पहिचान करे में कौनों गलती ना होखे देलें। ई मुख्य रूप से हरियर रंग के होखे ले आ नरेटी पीयर रंग के होला, गौर्गेटी नीला रंग के आ आँख के पट्टी करिया रंग के आ ठोर करिया रंग के होखे ला। ई चिरई करीबन 20–22 सेमी तक ले लमहर हो सके ले जेकर पाँख लमहर हरियर चाहे नीला होखे लीं आ दू हिस्सा में बँटल होखे लीं। नर आ मादा दुन्नों एकही नियर होखे लें।
ई अइसन चिरई हवे जे बाकी पतरेंगा सभ के तुलना में बेसी जंगल वाला इलाका पसंद करे ले। हालाँकि, ई चिरई आसानी से देखल जा सके ले। जइसन कि इनहन के अंग्रेजी नाँव बी-ईटर हवे, ई छोट-छोट किरौना खालीं, जइसे की माछी, हाड़ी, आ अउरी अइसने उड़े वाला किरौना जिनाहन के ई उड़ान के दौरान हवा में झपट के पकड़ लेवे लीं। एकर अबाबील नियर पोंछ एकरा के मधुमाछी सभ के शिकार करे में बेहतर बनावे ले।
ई पतरेंगा सभ जोड़ा में चाहे बहुत छोट-छोट समूह के रूप में कालोनी बना के बलुआ तीरे सभ पर आपन खतोना बनावे लें, चाहे अइसने सपाट मैदानी जमीन पर। कुछ अपेक्षाकृत लमहर सुरंग नियर बना के ओही में ई 2 से 4 ठे गोलाई लिहले उज्जर अंडा देवे लीं। ई चिरई समूह में, मने की मंडली बना के शिकार चरे लीं आ आराम करे लीं।
महामारी
महामारी (pandemic, पैनडेमिक) कौनों रोग बेमारी के कारन फइले वाली मरी (एपिडेमिक) होला जे बहुत बड़ इलाका में बिस्तार ले ले; एक्के साथे कई महादीप सभ के इलाका चाहे फिर पूरा दुनिया भर में मरी फइल जाय। बहुतन रोग-बेमारी अइसनो होलें जिनहना के बिस्तार पूरा दुनिया में भा बहुत बड़ इलाका में लगातार, निश्चित गति से लंबा समय ले या हमेशा बनल रह सकेला जेह में लोग बेमार पड़त रहे आ ठीक होखत जाय बाकी मामिला कंट्रोल से बहरें न होखे तब अइसन बेमारी सभ के एंडेमिक कहल जाला आ ई महामारी में ना गिनल जालीं। आमतौर पर सीजनल बदलाव के कारन होखे वाला जोखाम-बोखार के भी महामारी ना मानल जाला। इतिहास में महामारी फइले के कई उदाहरन देखल मिले लें, छोटकी माता के प्रकोप कई बेर बहुत बड़ इलाका सभ में फइल चुकल बा; 14वीं सदी में फइलल "ब्लैक डेथ" के भी अइसने इतिहासी महामारी में गिनल जाला। हाल के इतिहास के बीतल कुछ महामारी सभ में 1918 के जोखाम महामारी (स्पैनिश फ्लू) आ 2009 के जोखाम महामारी (एच1एन1) गिनावल जा सके लें। वर्तमान में जारी महामारी सभ में एचआइवी/एड्स इन्फेक्शन आ 2019–20 कोरोनावायरस महामारी बा।
गो एयर
गो एयर एगो कम लागत वाला विमान सेवा ह, जवन की भारत की मुम्बई शहर में आइल बा। एकर मालिकी भारत की एगो व्यवसायिक समूह वाडिया ग्रुप की लगे बा। इ फरवरी 2016 में 8% बाज़ार की हिस्सा की साथ भारत क पांचवा नम्बर क विमानसेवा रहल ह। इ नवम्बर 2005 में A320 एयरबस विमान बेडा की साथ संचालन शुरू कइलस। अब अगस्त 2016 ले इ विमान कम्पनी दिल्ली आ मुम्बई हब से रोजाना क 140 उड़ान क संचालन करेले।
इतिहास
गो एयर क शुरुआत सन 2005 में भारतीय उद्योगपति नुस्ली वाडिया क लईका जहाँगीर वाडिया कई न। इ विमान कम्पनी वाडिया समूह क पूर्ण स्वामित्व वाला सहायक कम्पनी ह। इ विमान कम्पनी शुरुआत में सन 2005 में एगो विमान की साथ गोवा से कोयंबटूर सहित कुल 4 जगह खातिर सेवा शुरू कइलस, सन 2008 ले एकर योजना 1 से 36 विमान कइले क रहे।
जनवरी 2013 में इ विमान कम्पनी निवेश बैंक जेपी मोर्गन के भविष्य की निवेशक लोगन क तलाश क काम सौंपलस।
बाजार की हिस्सा और विमानी बेड़ा की मामला में ए विमान कम्पनी क विकास ओही समय में स्थापित इंडिगो और स्पाइस जेट जइसन विमान सेवा प्रदाता कम्पनीयन की तुलना में धीरे भइल। ए पर कम्पनी क सफाई बा की, उ खाली बाज़ार हिस्सा आ विमानी बेड़ा बढ़वले की बजाय विमान सेवा खातिर भारत जैसन मुश्किल आ प्रतियोगी बाजार में लाभ बरकरार रखले प ज्यादा ध्यान लगवलस। इ विमान कम्पनी सन 2016 में शेयर पूंजी की जरिए सार्वजनिक पूंजी जुटवले की तैयारी में बा। जून 2016 में इ कम्पनी आपन 20वां विमान क आपूर्ति लिहलस जवने की साथ इ विदेश खातिर विमान सेवा शुरू करे खातिर योग्य हो गइल।
कॉर्पोरेट मामला
एकर मुख्य ऑफिस भारत की मुम्बई में आइल बा। ए विमान कम्पनी क नवम्बर 2005 में शुरुआत से जहाँगीर वाडिया एकरी प्रबंध निदेशक की तौर प काम कईन। अप्रैल 2016 में वोल्फगैंग प्रोक-सेचुअर जवन की ए विमान कम्पनी क सीइओ रह न, ऊ साथ साथ प्रबंध निदेशक क कार्यभार संभल न।
वेशभूषा
गो एयर क विमान नीला और गुलाबी जइसन कई कलर से रंगल बा, साथ में पीछे की तरफ एकर लोगो बनल बा। 2011 में एकर कलर में भूरा रंग क इस्तेमाल क घोषणा कइल गइल।
औरंगाबाद, महाराष्ट्र
छत्रपती संभाजीनगर (Chhatrapati Sambhajinagar) भारत के महाराष्ट्र राज्य में एक ठो शहर बा।
गो एयर
गंतव्य
अगस्त 2016 ले, गो एयर भारत में प्रतिदिन 140 और हफ्ता क 975 उड़ान की साथ कुल 22 गंतव्य स्थान पर सेवा देत रहल ह। जून 2016 इ विदेश ले विमान सेवा संचालन खातिर योग्य बनल लेकिन अबले ए तरफ कौनो शुरूआत नइखे भइल।
औरंगाबाद, महाराष्ट्र
जनसांख्यिकी
साल 2011 के जनगणना अनुसार छत्रपती संभाजीनगर के कुल शहरी जनसंख्या 11,75,116 बाटे आ आसपास के उपशहरी इलाका के मिला लिहल जाय तब कुल जनसंख्या 11,89,376 बा। जनसंख्या के हिसाब से ई भारत के 32वाँ शहर बाटे। जनगणना आँकड़ा के मोताबिक एह शहर में लिंगानुपात 929 आ साक्षरता के दर 87.49% बाटे।
गो एयर
बेड़ा
गो एयर एयरबस ए320 विमानी बेड़ा क संचालन करेला। जून 2011 में, गो एयर 32,400 करोड़ रूपया क 72 गो ए320 नियो जहाज क ऑर्डर दिहलस जौने क आपूर्ति 2016 से शुरू होखे के रहल ह। गो एयर एकर पहिला ए320 नियो जहाज 1 जून 2016 के पवलस।
सेवा आ सुविधा
कम लागतवाला विमान सेवा होखले की नाते, गो एयर सेवा की दौरान पूरक भोजन उपलब्ध करवले की जगह एके खरीदले क विकल्प देला। इ विमान कम्पनी गो-गेटर नांव से एगो पत्रिका क प्रकाशन करेला जवन इ उड़ान की दौरान उपलब्ध करावेला। इ कम्पनी गो बिजनस नांव से प्रीमियम सेवा उपलब्ध करावेला जवने की तहत अधिक भाड़ा देके यात्री अधिक सुविधा प्राप्त क सकेला, जेमें बैठले की दौरान पैर रखे खातिर ज्यादा जगह, मुफ्त खाना, ज्यादा समान ले जईले क अनुमति, विमान में जगह दिहले में प्राथमिकता जइसन सुविधा शामिल बा। 2011 में, इ कम्पनी गो क्लब नांव से फ्रीक्वेंट फ्लायर कार्यक्रम शुरू कइलस, जेकरी तहत लोंज में प्रवेश, गो बिजनेस में अपग्रेड जइसन लाभ रहे। फरवरी 2014 में ए कार्यक्रम में नया सदस्यता बंद करा गइल।
कंप्यूटर प्रोग्राम
कंप्यूटर प्रोग्राम अइसन निर्देश (इंस्ट्रक्शन) सभ के एकट्ठा समूह होला जिनहन के लागू क के (एक्जीक्यूट क के) कंप्यूटर कौनों दिहल गइल काम के पूरा क सके ला।
कंप्यूटर प्रोग्राम सभ, लाइब्रेरी आ संबंधित डेटा सभ के एकट्ठा समूह के सॉफ्टवेयर कहल जाला। कंप्यूटर प्रोग्राम सभ के उनहन के फंक्शन के आधार पर बाँटल जा सके ला जइसे की एप्लीकेशन सॉफ्टवेयर आ सिस्टम सॉफ्टवेयर। गणना आ डेटा मैनीपुलेशन में इस्तेमाल होखे वाला अंदरूनी तरीका के अल्गोरिद्म कहल जाला।
एंजेल झरना
एंजेल झरना (Angel Falls) दक्खिन अमेरिका के वेनेजुएला देस में एगो झरना बाटे। ई दुनियाँ के सभसे ऊँच सिंगल ड्राप झरना हवे जहाँ एगो पहाड़ी किनारा पर से कुल 979 m ऊँचाई से पानी नीचे गिरे ला आ एह में सिंगल ड्राप (एकही बेर में, बिना कौनों बेवधान के) 807 m ऊँचाई से पानी गिरे ला।
ओजोन परत
ओजोन परत के नाँव से कभीकभार लोगन के ई भरम हो जाला कि एह परत में खाली ओजोने गैस बाटे, चाहे एह लेयर में ओजोन गैस के मात्रा बाकी सभ गैसन से बेसी बाटे; हालाँकि, अइसन ना बा। एह परत में बस बाकी के वायुमंडल से तुलना कइल जाव तब ओजोन गैस अधिका पावल जाले, जबकि बाकी गैस सभ के तुलना में ई एहिजो बहुत कम्मे मिले ले। एह परत में ओजोन के मात्रा लगभग 10 पार्ट पर मिलियन (दस लाख कन में से दस गो) होले जबकि पूरा वायुमंडल में देखल जाय तब ओजोन के घनापन बस 0.3 पीपीएम (पार्ट पर मिलियन) बाटे। ए से अंजाद लगावल जा सके ला कि एह परत के नाँव बाकी वायुमंडल के तुलना में इहाँ बेसी ओजोन के पावल जाए के कारण रखल गइल हवे, ना कि इहाँ औरियो गैसन के तुलना में बेसी ओजोन मिले ला।
ओजोन गैस के ई, अउरी बाकी वायुमंडल के तुलना में, बेसी जमाव वायुमंडल के स्ट्रेटोस्फियर के निचला हिस्सा में सभसे बेसी मिले ला। एक ऊँचाई पृथ्वी के सतह से लगभग 15 to 35 km के बीचा में बतावल जाले; हालाँकि, ई सीजन आ जगहा (भूगोल) के हिसाब से बदले ले आ पूरा पृथ्वी पर आ साल के हर सीजन में एक्के नियर ना मिले ले।
ओजोन परत के खोज 1813 में फ्रांसीसी भौतिक बिग्यानी चार्ल्स फैब्रे आ हेनरी बुईस्सन द्वारा भइल, जब ऊ लोग ई देखल की पृथ्वी पर आवे वाला अल्ट्रावायलेट रेडियेशन के कौनों चीज सोख ले रहल बा। एह परत के अउरी लच्छन सभ के खोज ब्रिटिश मौसमबिग्यानी जी. एम. बी. डाॅब्सन द्वारा कइल गइल जे एगो सिंपल किसिम के स्पेक्ट्रोमीटर बनवलें जवना से कौनों जगह के ऊपर के वायुमंडल में केतना ओजोन बा ई नापल जा सके। एही के चलते, उनुके सम्मान में आ ओजोन के घनापन बतावे वाला इकाई के डाॅब्सन इकाई (डाॅब्सन यूनिट) कहल जाला।
ओजोन परत लगभग सुरुज के अल्ट्रावायलेट रेडिएशन (लगभग 200 nm से 315 nm वेवलेंथ) के लगभग 97 से 99 परसेंट हिस्सा के सोख लेवे ले, नाहीं त ई पृथ्वी पर चहुँप के इहाँ के जिया-जंतु के नोकसान करित। 1976 में वायुमंडल संबंधी रिसर्च सभ में ई जाहिर भइल कि एह ओजोन परत में कटाव भा क्षय हो रहल बाटे जे पृथ्वी पर मनुष्य, अउरी जानवरन आ इकोसिस्टम खातिर खतरा के रूप में देखल गइल। एकर प्रमुख कारन क्लोरोफ्ल्यूरोकार्बन (सीएफसी गैस) सभ के वायुमंडल में प्रवेश मानल गइल आ आगे चल के इनहन पर पूरा दुनियाँ में रोक आ प्रतिबंध लगावल गइल। 16 सितंबर 1987 के ओजोन के संरक्षण के दिसा में मांट्रियल प्रोटोकाल लागू कइल गइल आ एही के उपलक्ष में ई दिन अब हर साल बिस्व ओजोन दिवस के रूप में मनावल जाला।
पृथ्वी के अलावा अउरी ग्रह सभ में से शुक्र के बारे में मालुम बा कि एकरो सतह से करीबन 100 किलोमीटर के ऊँचाई पर ओजोन के परत पावल जाले।
कटाव आ क्षय
ओजोन लेयर के कुछ तत्वन के चलते कटाव भा क्षय होखे ला; एह तत्व सभ में फ्री रैडिकल कैटालिस्ट सामिल बाड़ें, जइसे कि नाइट्रिक ऑक्साइड, नाइट्रस ऑक्साइड, हाइड्रॉक्सिल, एटामिक क्लोरीन आ एटामिक ब्रोमीन। एह सगरी केमिकल प्रजाति सभ के प्राकृतिक स्रोत बाड़ें जहाँ से ई वायुमंडल में प्रवेश क सके लें हालाँकि, क्लोरीन आ ब्रोमीन के कंसंट्रेशन मनुष्य के बनावल चीजन के चलते हाल के दशक सभ में बहुत बढ़ल बाटे। ऑर्गैनोहैलोजन कंपाउंड, बिसेस रूप से क्लोरोफ्ल्यूरोकार्बन आ ब्रोमोफ्ल्यूरोकार्बन्स के मनुष्य द्वारा वायुमंडल में प्रवेश एह में सभसे प्रमुख बाटे। ई सगरी बहुत स्टेबल कंपाउंड हवें एह मामिला में कि ई वायुमंडल में स्ट्रेटोस्फियर तक ले पहुँच के ओहिजे लमहर समय ले रुकल रहि सके लें। क्लोरीन आ ब्रोमीन के रैडिकल सभ ओहिजे अल्ट्रावायलेट (पराबैंगनी) किरन सभ से टकरा के टूट के फिरी हो जालें आ ओकरे बाद ई फिरी रैडिकल सभ चेन रिएक्शन शुरू कइ देवे लें; एक ठो अइसन रैडिकल 1,00,000 ओजोन मॉलिक्यूल सभ के तूरे में सच्छ्म होखे ला। 2009 तक ले नाइट्रस ऑक्साइड मनुष्य द्वारा वायुमंडल में छोड़ल जाए वाला ओजोन क्षयकारी पदार्थ (ओजोन-दिप्लेटिंग सब्सटेंस) में सभसे पहिला नंबर पर रहल।
ओजोन के स्ट्रेटोस्फियर में एह तरीका के क्षय भा घटती (डिप्लेशन) के परिणाम ई होखे ला कि अल्ट्रावायलेट रेडियेशन के सोखल जाए वाला मात्रा में कमी आवे ले। एकर रिजल्ट ई होला कि बिना सोखल अल्ट्रावायलेट किरन सभ पृथ्वी के सतह तक ले पहुँचे में सक्षम हो जाला आ सतह पर आवे वाला एह किसिम के रेडिएशन के इंटेंसिटी बढ़ जाला। 1970 के दशक के अंतिम सालन से अबतक ले, पूरा दुनियाँ भर में, औसतन 4 परसेंट के कमी ओजोन लेवल में दर्ज कइल गइल बाटे। पृथ्वी के ध्रुवीय 5 परसेंट सतह के ऊपर सीजनल तरीका से एह ओजोन परत के क्षय बहुते बेसी पैमाना पर देखे में आवे ला, इनहन के "ओजोन छेद" (ओजोन होल) कहि के बोलावल जाला। अंटार्कटिका के ऊपर ओजोन के अइसन कटाव के पहिली बेर घोषणा जोए फारमैन, ब्रायन गार्डनर आ जोनाथन शैंकलिन द्वारा एगो रिसर्च पेपर में कइल गइल जे 16 मई 1985 के नेचर जर्नल में छपल रहे।
मिंस्क
मिंस्क (Minsk) यूरोप महादीप में बेलारूस देस के राजधानी आ सभसे बड़ शहर बाटे। एकरा के राजधानी होखे के चलते इस्पेशल प्रशासनिक क्षेत्र के दर्जा बाटे। एह शहर के कुल आबादी 2021 के अनुमान अनुसार 20,09,786 रहल (उपनगरीय इलाका छोड़ के) आ एह तरीका से ई यूरोप के 11वां सभसे बड़ शहर हवे।
करिया फंगस (कोविड-19 अवस्था)
कोविड-19 के चलते भइल म्यूकोर्मिकोसिस जेकरा करिया फंगस (अंग्रेजी: Black Fungus; ब्लैक फंगस) नांव से जानल जाता एक प्रकार के म्यूकोर्मिकोसिस हऽ जवन की कोविड-19 से जुड़ल बा। ई आँखि, नाक आ दिमाग मे होला। ई एगो संक्रामक चाहे एक बेकत से दोसर मे फैले वला रोग नइखे।
ई अवस्था बहुते काम आवेला। मई 2021 मे भइल शोधन के एगो व्यवस्थित समीक्षा 8 मामलन के पहचान कइलस। शुगर के मरीजन के एकरा से बेसी खतरा बाटे। सभ मरीजन के ई रोग अस्पताल मे अइला के बाद भइल। 8 गो मे से 7 गो रोगी एकरा से मु गइल लोग।
कोविड के चलते भइल करिया फंगस से बेसि लोग भारत मे परभावित भइल बा। रुसो मे ई बेमारी देखे के मिलल बा। भारत मे एकर एतना मामला सोझा आवे के एगो कारन कोरोना संक्रमण आ मधुमेह (सुगर) के अधिक दर बा। मई 2021 मे, इंडियन काउंसिल ऑफ मेडिकल रिसर्च कोरोना से जुड़ल म्यूकोर्मिकोसिस के चिन्हे आ ओकर इलाज करे बदे दिशा-निर्देश जारी कइलस।
धनबाद
धनबाद (Dhanbad) भारत के झारखंड राज्य में एक ठो शहर बा।
जनसांख्यिकी
साल 2011 के जनगणना अनुसार धनबाद के कुल शहरी जनसंख्या 1162472 बाटे आ आसपास के उपशहरी इलाका के मिला लिहल जाय तब कुल जनसंख्या 1195298 बा। जनसंख्या के हिसाब से ई भारत के 33वाँ शहर बाटे। जनगणना आँकड़ा के मोताबिक एह शहर में लिंगानुपात 891 आ साक्षरता के दर 79.47% बाटे।
आशा भोसले
आशा भोसले (जनम 8 सितंबर 1933) एगो भारतीय गायिका बाड़ी।
जुआरी (1968 फिलिम)
जुआरी 1968 के हिंदी भाषा के फिलिम ह। फिलिम में शशि कपूर, नन्दा अउरी तनुजा मुख्य कलाकार रहलें। एकर निर्देशन सूरज प्रकाश कइले रहलें आ ई का संगीत कल्याणजी-आनंदजी ने दिअल रहल।
अमृतसर
जनसांख्यिकी
साल 2011 के जनगणना अनुसार अमृतसर के कुल शहरी जनसंख्या 11,32,383 बाटे आ आसपास के उपशहरी इलाका के मिला लिहल जाय तब कुल जनसंख्या 11,83,705 बा। जनसंख्या के हिसाब से ई भारत के 34वाँ शहर बाटे। जनगणना आँकड़ा के मोताबिक एह शहर में लिंगानुपात 884 आ साक्षरता के दर 84.19% बाटे।
ताज महल होटल
ताज महल होटल मुंबई क एगो पाँच सितारा होटल ह जवन की मुम्बई की कोलाबा में गेटवे ऑफ़ इंडिया की लगे आइल बा।
इतिहास
प्रथम विश्वयुद्ध की समय इ होटल 600 बिस्तर वाला होस्पीटल में रूपांतरित करा गइल रहे।
ताज महल टावर जवन एकर विस्तार ह, 1973 में खुल ल। एकर डिज़ाइन मेल्टन बेकर बनवले रह न।
2008 क हमला
26 नवम्बर 2008 के ए होटल पर आतंकवादी हमला भइल, जवने में ए होटल के गंभीर रूप से नुकसान भइल और कम से कम 167 लोगन क जान गइल। भारतीय सुरक्षा बल और कमांडो की साथ 3 दिन ले चल ल लड़ाई और होटल में घुसल सब आतंकीयन की खात्मा की साथ ए हमला क अंत भइल। ए हमला की बाद कुछ वक्त होटल बंद रहल।
ए होटल आ टावर में जवने हिस्सा में कम नुकसान पहुँचल रहे उ हिस्सा 21 दिसम्बर 2008 के पुनः खोला गइल। ए हमला से होटल में नुकसान पहुँचल एतिहासिक विरासत वाला हिस्सा की पुनः निर्माण में कई महिना क वक्त लागल।
हिलरी क्लिंटन भारत अमरीका क रिश्ता मजबूत कइले की इरादा से जुलाई, 2009 में मुम्बई अईली और ताज होटल में ठहरल रहली, साथे साथ स्मरणोत्सव में भी शामिल भइली।
15 अगस्त 2010 के ताजमहल होटल मरम्मत की बाद पूरी तरह से खुल गइल। ए होटल के भइल नुकसान क मरम्मत कइले में करीब 1।75 बिलियन रुपया क खर्चा भइल। एकर विस्तार टावर क पूरा तरह से नया सुविधा की साथ पुनःशुरुआत भइल।
मिडिया में चर्चा
होटल ग्रैंड पैलेस ए होटल क एगो अन्य नांव ह। इ नांव ए होटल क हिंदी नांव ताज महल क अनुवाद करे खातिर इस्तेमाल कइल गइल रहे, ख़ास कर के लेखक लोगन द्वारा।
इ होटल बीबीसी की अगस्त 2014 की होटल इंडिया नांव की 4 भाग की डॉक्यूमेंट्री में लऊकल रहे।
दक्खिनपूर्ब ऑस्ट्रेलियन फॉन
दक्खिनपूर्ब ऑस्ट्रेलियन फॉन (southeast Australian foehn) ऑस्ट्रेलिया में बहे वाली एगो लोकल हवा हवे। ई हवा ग्रेट डिवाइडिंग रेंज से उतरे ले आ न्यू साउथ वेल्स के तटीय मैदान, पूरबी तस्मानिया, आ कभी-काल्ह के पूरबी विक्टोरिया के परभावित करे ले। एकरा के ऑस्ट्रेलियाई फॉन, ग्रेट डिवाइडिंग रेंज फॉन चाहे वेस्टर्ली फॉन (पछुआ फॉन) के नाँव से भी जानल जाला।
फॉन नियन इहो हवा गरम आ नमी बिहीन सूखल होखे ले। एह हवा के उत्पत्ती एह कारन से होला कि पछुआ हवा सभ ग्रेट डिवाइडिंग रेंज नाँव के पहाड़ के पार करे लीं आ दोसरे साइड के लीवर्ड ढाल पर उतरे ली जेवना चलते ई एडियाबेटिक प्रासेस से गरम हो जालीं आ इनहन के सापेक्षित नमी कम हो जाला।
एकरे नाँव से भरम में ना पड़े के चाहीं, ई ऑस्ट्रेलिया के दक्खिनपूरब में बहे ले एह कारन एकर ई नाँव हवे; खुद ई हवा पछुआ होखे ले।
नवी मुंबई
नवी मुंबई (Navi Mumbai) भारत के महाराष्ट्र राज्य में एक ठो शहर बा।
जनसांख्यिकी
साल 2011 के जनगणना अनुसार नवी मुंबई के कुल शहरी जनसंख्या 1120547 बाटे आ आसपास के उपशहरी इलाका के मिला लिहल जाय तब कुल जनसंख्या 1120547 बा। जनसंख्या के हिसाब से ई भारत के 35वाँ शहर बाटे। जनगणना आँकड़ा के मोताबिक एह शहर में लिंगानुपात 837 आ साक्षरता के दर 89.62% बाटे।
गुनाहों का देवता (1967 फिलिम)
गुनाहों का देवता 1967 के हिंदी भाषा के फिलिम ह। फिलिम में जितेन्द्र, राजश्री अउरी महमूद मुख्य कलाकार रहलें। एकर निर्देशन देवी शर्मा कइले रहलें आ संगीत शंकर-जयकिशन के दिहल रहल।
काला नमक
काला नमक (अरथ: करियवा नून) एक किसिम के बनावटी नून (नमक) हवे जे प्राकृतिक चट्टानी नून के कई चीज के साथे भट्ठा में तपा के बनावल जाला। मुख्य रूप से ई भारतीय उपमहादीप (भारत, पाकिस्तान, नेपाल वगैरह) में बनावल आ इस्तेमाल कइल जाला। एकर सवाद आम नून से कुछ कम नुन्छाह होला बाकी एह में बिसेस किसिम के तीखा सवाद आ गंध होखे ला।
काला नमक के मुख्य चीज आम नून नियर सोडियम क्लोराइडे होखे ला बाकी एह में अउरी कई अइसन तत्व मिले लें जिनहन के कारन एकर रंग गुलाबी से ले के मैरून आ करियाहूँ तक ले हो जाला। पीसल काला नमक के पाउडर गुलाबी से बैंगनी रंग के बीच होला।
आमतौर पर ई नून भोजन के चीज सभ में ऊपर से छिरिकल जाला। सलाद, चाट, फल के चाट वगैरह पर, माठा-दही में चाहे दहीबड़ा में ऊपर से छिरिक के एकर बहुत इस्तेमाल होला। भारतीय परंपरागत इलाज के सिस्टम आ आयुर्वेद आ यूनानी सिस्टम में एकर इस्तेमाल होला।
माउंट कोज़ीओस्को
माउंट कोज़ीओस्को चाहे कोज़ीऑस्को परबत (Mount Kosciuszko, उच्चा.: ; ) आस्ट्रेलिया मुख्यभूमि के सभसे ऊँच परबत हवे। समुंद्र तल से 2,228 metres (7,310 ft) के ऊँचाई वाला ई परबत, ग्रेट डिवाइडिंग रेंज के स्नोई परबत श्रेणी में बाटे आ ऑस्ट्रेलिया के न्यू साउथ वेल्स राज्य में पड़े ला। एकरे आसपास के इलाका, एह पहाड़ सहित, कोज़ीऑस्को नेशनल पार्क के रूप में संरक्षित कइल गइल बा जे ऑस्ट्रेलियाई आल्प्स नेशनल पार्क आ रिज़र्व के हिस्सा हवे।
मेघना मिश्रा
मेघना मिश्रा (23 जुलाई 2001) एगो भारतीय प्लेबैक गायिका बाड़ी। साल 2017 में आइल फिलिम सीक्रेट सुपरस्टार में इनके गावल गाना "नचदी फिराँ" खातिर इनके साल 2018 के फिल्मफेयर अवार्ड मिलल। एही फिलिम के एगो अउरी गाना — "मैं कौन हूँ" के एगो पोर्टल साल 2017 के सभसे बेहतरीन गाना में से एक चुनलस।
नेहा भसीन
नेहा भसीन (जनम 18 नवंबर 1982) एगो भारतीय गायिका बाड़ी। इनके बॉलीवुड में प्लेबैक गायकी खातिर आ एकरे अलावा भारतीय पॉप गायन खातिर जानल जाला। हिंदी भाषा के अलावा ई तमिल, तेलुगु, पंजाबी आ मराठी में भी गावे ली।
ग्वालियर
ग्वालियर (Gwalior) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार ग्वालियर के कुल शहरी जनसंख्या 10,69,276 बाटे आ आसपास के उपशहरी इलाका के मिला लिहल जाय तब कुल जनसंख्या 11,01,981 बा। जनसंख्या के हिसाब से ई भारत के 39वाँ शहर बाटे। जनगणना आँकड़ा के मोताबिक एह शहर में लिंगानुपात 879 आ साक्षरता के दर 84.14% बाटे।
कंप्यूटर वर्म
कंप्यूटर वर्म (Computer worm) एगो एकाकी (स्टैंडअलोन) मैलवेयर कंप्यूटर प्रोग्राम होला जे अपना के रिप्लीकेट करे ला आ दुसरे कंप्यूटर सभ में फइले ला। बहुधा ई अपना के फइलावे खातिर कंप्यूटर नेटवर्क के इस्तमाल करे ला आ टार्गेट कंप्यूटर सभ के सुरक्षा में खामी के फायदा उठा के उन्हन में घुस जाला। एह नया कंप्यूटर में घुस के उहाँ ई वर्म होस्ट के रूप में अस्थापित हो जाला आ उहाँ से अउरी कंप्यूटर सभ के स्कैन करे ला आ उन्हनों के इन्फेक्ट करे के कोसिस करे ला। अइसहीं ई बिस्तार आ फइलाव के काम चालू रहे ला।
कंप्यूटर वर्म सभ अपना के नकल अस्थापित करे (रिप्लिकेट करे) खाती रिकर्सिव तरीका इस्तमाल करें लें जेह में अपना के कॉपी करे खाती इनहन के कौनों दुसरे होस्ट प्रोग्राम के जरूरत ना होला। ई आपन फइलाव एक्सपोनेंशियल दर से करे लें आ बहुत कमे टाइम में बहुत सारा कंप्यूटरन में फइल जालें। वर्म सभ से लगभग हमेशा नेटवर्क के कुछ न कुछ नोकसान होला भले ऊ बैंडविड्थ के खर्चा के रूप में होखे (अनचाहा तरीका से डेटा खर्चा होखे) जबकि कंप्यूटर वायरस सभ दुसरे फ़ाइल आ प्रोग्राम सभ में बदलाव क के नोकसान पहुँचावे लें।
बहुत सारा वर्म अइसनो डिजाइन कइल जालें जे खाली फइले लें आ जवना सिस्टम से हो के गुजरे लें उनहन में कौनों बदलाव ना करे लें। हालाँकि मॉरिस वर्म आ माईडूम वर्म के उदाहरण से ई साबित भइल बा की ई "बिना पे लोड" वाला वर्म भी भारी बाधा आ बिघटन पैदा क सके लें आ नेटवर्क में ट्रैफिक बढ़ा के आ अउरी अनचाहा परिणाम पैदा क के नोकसान क सके लें।
हाइड्रोलाजी
हाइड्रोलॉजी (Hydrology जे यूनानी भाषा के ὕδωρ, "हाइड्रो" माने "पानी" आ λόγος, "लोगोस" माने "अध्ययन") चाहे जलबिज्ञान (हिंदी में: जलविज्ञान) बिज्ञान के शाखा हवे जेह में पृथ्वी पर पानी के बिस्तार, आवाजाही, बितरन, आ मैनेजमेंट के अध्ययन कइल जाला। एह बिज्ञान में जलचक्र (हाइड्रोलॉजिकल साइकिल), जल संसाधन, आ पर्यावरण में पानी के बेसिन आ वाटरशेड अनुसार अध्ययन प्रमुख बिसय बाड़ें।
यूनिवर्सिटी
यूनिवर्सिटी पढ़ाई के संस्थान होला जहाँ ऊँच शिक्षा दिहल जाला।
जननायक चंद्रशेखर यूनिवर्सिटी
जननायक चंद्रशेखर यूनिवर्सिटी (ऑफिशियल नाँव: जननायक चन्द्रशेखर विश्वविद्यालय) भारत के उत्तर प्रदेश राज्य के बलियाँ मे एगो यूनिवर्सिटी ह जेकर स्थापना 2016 मे भइल। एकरा ले पहिले जिला के 122 गो कॉलेज महात्मा गांधी काशी विद्यापीठ मे आवत रहऽसन बाकिर एह इन्वर्सिटी के स्थापना के बाद अबहिन हेमे आवेलऽसन। सत्र 2016-17 के परीक्षा महात्मा गांधी काशी विद्यापीठ करवइले रहे बाकिर प्रमाण पत्र जननायक चन्द्रशेखर बिस्वबिद्यालय देलस।
जबलपुर
जबलपुर (Jabalpur) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार जबलपुर के कुल शहरी जनसंख्या 10,55,525 बाटे आ आसपास के उपशहरी इलाका के मिला लिहल जाय तब कुल जनसंख्या 12,67,564 बा। जनसंख्या के हिसाब से ई भारत के 40वाँ शहर बाटे। जनगणना आँकड़ा के मोताबिक एह शहर में लिंगानुपात 935 आ साक्षरता के दर 87.39% बाटे।
पृथ्वीराज चौहान
तिसरा पृथ्वीराज चाहे पृथ्वीराज 3 (राज: 1178—1192), जिनकरा के पृथ्वीराज चौहान के नाँव से जानल जाला, चहमान (चौहान) कुल के एगो राजा रहलन। ई पक्खिम भारत के राजस्थान के इलाका मे राज करत रहन। ऊ आज के राजस्थान, हरियाणा आ दिल्ली के बहुत भागन प राज कइलन। इनकर राजधानी अजमेर रहे।
राजा बनला के बाद पृथ्वीराज चौहान आपन आस-पास के राज सभ के जितलन। ई मुहम्मद गोरी के आक्रमनो के रोके के कोसिस कइलन बाकिर 1192 के तराइन के दुसरका जुद्ध मे गोरी इनकर सेना के हरा दिहलस आ इनकरा के मार दिहलस। तराइन मे इनकर हार के भारत मे इस्लाम के आगमन के बड़ कारन मानल जाला।
जानकारी के स्रोत
पृथ्वीराज चौहान के घड़ी के लिखाई बहुते कम उपलब्ध बा आ एह सभ मे एक्को केहू राजा के लिखवावल ना हऽ। इनकरा दिया जादे जानकारी ओह घड़ी के लोककथा सभ से मिलेला। तराइन के जुद्ध सभ प लिखल मुस्लिम लेखन के छोड़ दिहल जाव तऽ हिंदू आ जैन लेखकन के लिखल बहुते महाकाव्यन मे इनकर नाँव आइल बा, जइसे पृथ्वीराजविजय, हम्मीर महाकाव्य आ पृथ्वीराज रासो। एह मे बात के बहते बढ़ा चढ़ा के लिखल बा आ ढेर प्रसंसा कइल बा एही से एह सभ प पूरा बिस्वास ना कइल जा सके। एह सभ मे से खाली पृथ्वीराजविजय के पांडुलिपि बाचल बा। पृथ्वीराज रासो, पृथ्वीराज के दरबारी कबी चन्द्र बरदाई के लिखल हऽ, बाकिर एह मे हर चीज मे अतिश्योकती बा एही से इतिहास लेखन के नजरिया से एह प बिस्वास ना कइल जा सके ला।
अउरी ग्रंथ जेह मे पृथ्वीराज चौहान के नांव मिलेला ऊ हऽ; प्रबन्ध चिन्तामणि, प्रबन्धकोश आ पृथ्वीराज प्रबन्ध। ई सभ इनकर मुअला के सदियन बाद लिखल गइल बाड़ें आ अतिशयोक्ति, कालभ्रम करे वला बातन से भरल बाड़ें।
जिनगी
पृथ्वीराज, राजा सोमेश्वर चौहान आ रानी करपुर देवी के पूत रहन। पृथ्वीराज आ उनकर छोट भाई हरिराज के जनम गुजरात मे भइल रहे। पृथ्वीराजविजय मे लिखल बा की इनकर जनम जेठ मास के बरहवा दिन भइल रहे, बाकिर जनम के बरिस दिया ओह मे कुछु नइखे लिखल।
हाइड्रोपोनिक खेती
हाइड्रोपोनिक खेती चाहे हाइड्रोपोनिक्स (Hydroponics) खेती के अइसन तरीका हवे जेह में पौधा सभ के उपजावे खातिर माटी के इस्तमाल ना होला बलुक पानी में घुले वाला मिनरल आ पौधन के पोषण देवे वाला चीज इस्तेमाल कइल जाला। ई अइसन बिधी हवे जेह में जमीन पर माटी में उपजे वाला पौधा सभ के खाली सोर (जरि) भर पानी में रहे ला आ पौधा आपन पोषण पावत रहे ला।
श्रेया घोषाल
श्रेया घोषाल एगो भारतीय गायिका बाड़ी जे प्लेबैक सिंगिंग खाती जानल जाली। इनका के कई बेर फिल्मफेयर अवार्ड मिल चुकल बा।
ट्रमोंटेन
ट्रमोंटेन (Tramontane) भूमध्य सागरीय क्षेत्र में उतरही, मने कि उत्तर दिसा से आवे वाली, हवा के क्लासिकल नाँव हवे। ई लैटिन भाषा से आवे ला जेकर अरथ होला परबत पार के हवा (एल्प्स पहाड़ के संदर्भ में)। मुख्य रूप से इटली में ऐल्प्स परबत के उत्तर से आवे वाली ई एगो लोकल हवा हवे। इटली के अलावा ई स्पेन, स्लोवेनिया आ क्रोएशिया में ट्रमोंटाना, फ़्रांस में त्रमोंतें, आ ग्रीस (यूनान में) ट्रामोंटाना कहल जालीं।
एकरे अलावा ई आम जनभाषा में उत्तर से आवे वाला कौनों भी चीज खाती ई नाँव एह इलाका में इस्तेमाल हो सके ला।
समुंद्री नून
समुंद्री नून (Sea salt) अइसन नून होला जे समुंद्र के खारा पानी के भाप बन के उड़े के बाद बचे ला। ई खाना पकावे, खाए के कई सामान सभ के संरक्षित क के राखे नियर कामे आवे ला।
इवासू झरना
इवासू झरना (Iguazu Falls चाहे Iguaçu Falls) दक्खिन अमेरिका महादीप में, अर्जेंटाइना आ ब्राजील के सीमा पर इवासू नदी के रस्ता में बने वाला एगो झरना बाटे। ई बहुत बिसाल झरना हवे आ एकरा के कैटेरेक्ट प्रकार के झरना में रखल जाला। एकरे बिसालता के कारन एकरे आसपास आपन खुदे के माइक्रोक्लाइमेट बन जाला जेह में धुंध, बदरी नियर, आ एह बदरी से बरखा नियर चीज पावल जाला।
नोट
<references group="नोट"/>
सेन्हा नून
सेन्हा नून (Himalayan salt चाहे Himalayan rock salt), जेकरा के सेंधा नमक (संस्कृत: सैंधव लवण) के नाँव से जानल जाला, मुख्य रूप से पाकिस्तान आ कुछ मात्रा में भारत आ नेपाल के हिमालयी इलाका में पावल जाए वाला चट्टानी नून हवे जेकरा के खदान से खन के निकालल जाला। ई प्राकृतिक सोडियम क्लोराइड खनिज हवे जेह में कुछ अउरी तत्व मिलल रहे लें। एकरा के भट्ठा में तपा के काला नमक बनावल जाला।
एकर आम इस्तेमाल खाए पिए वाला चीजन में ऊपर से छिरके खातिर होला, हालाँकि, कुछ लोग एह में खानों पकावे ला। हिंदू लोग जे व्रत में नमक ना खाला, ई वाला नून डार के खाना पकावे ला। कुछ स्रोत में एकरे सेहत खातिर फायदेमंद होखे के दावा भी कइल जाला।
टॅराक्सॅकम ऑफिशिनाले
टॅराक्सॅकम ऑफिशिनाले (Taraxacum officinale) जेकरा के आम दुधाल भा अंग्रेजी में डैंडलायन कहल जाला, एगो फूलदार पौधा हवे। ई दुधाल जाति के पौधा सभ के एगो प्रजाति हवे जे सभसे बहुतायत से पावल जाला। एकर फूल छोट-छोट आ पीयर रंग के होलें।
अंग्रेजी नाँव डैंडलायन के बारे में बतावल जाला कि ई डेंट ऑफ लायन (शेर के दाँत) के बदलल रूप हवे; संस्कृत में एकरा के सिंहपर्णी भी कहल जाला, काहें से कि एकर पतई के दुनों किनारा टेढ़-टाढ़ दांत नियर होखे लीं। अंग्रेजी में एकर एगो अउरी नाँव ब्लोबाल हवे काहें से कि एक्ट पाकल गोल फर छुअले पर, या फिर एकदम पाक जाए पर अपने आप, कई छोट भुनगा नियर हिस्सा में फूट के उधिया जाला।
आयुर्वेद में एह पौधा के इस्तेमाल पित्त, पथरी आ अउरी लीवर संबंधी समस्या के इलाज करे में आ गठिया में लाभदायक बतावल गइल बा।
यूक्रेनियाई भाषा
यूक्रेनियाई भाषा (Ukrainian language) जेकरा के पुराना समय में रूथेनियाई कहल जाय, एगो पूरबी स्लाविक भाषा हवे जे इंडो-यूरोपियन भाषा परिवार में आवे ली। ई यूक्रेनियाई लोगन के मूल भाषा हवे आ यूक्रेन देस के ऑफिशियल भाषा हवे। भाषा बिज्ञान के बिद्वान लोग एकरे उत्पत्ती के पुरानी पूरबी स्लाविक भाषा से भइल बतावे लें।
माउंटेन ब्रीज़ एंड वैली ब्रीज़
माउंटेन ब्रीज़ आ वैली ब्रीज़ (Mountain breeze and valley breeze), जिनहन के हिंदी में पर्वत समीर आ घाटी समीर भी कहल जाला, एक दुसरे से जुड़ल लोकल हवा होखे लीं जे पारापारी दिनरात के चक्र के रूप में बहे लीं। ई एनाबैटिक आ कैटाबैटिक हवा से अलगा किसिम के होखे लीं जे अउरी बड़हन पैमाना पर चले लीं आ गम्हीर होखे लीं। ई हवा एक दुसरे के उल्टा होखे लीं। माउंटेन ब्रीज भा पहाड़ी हवा, ऊपर से नीचे घाटी के ओर सांझ बेरा के बाद बहे ला जब ऊपरी पहाड़ी हिस्सा जल्दी ठंढा हो जाला आ घाटी के हवा तुलना में गरम रहे ले। एकरे बिपरीत वैली ब्रीज भा घाटी हवा, घाटी से बहे वाली हवा दिन में ढाल के सहारे ऊपर के ओर बहे लीं, पर्वतीय हवा के गर्म हिस्सा बीचे में से ऊपर उठे ला।
चट्टानी नून
आमतौर पर ई चट्टान सभ के बीचा में अउरी इवैपोराइट खनिज सभ (हैलाइड, बोरेट आ सल्फेट) के संघे पावल जाला। एकर हैलाईट नाँव प्राचीन यूनानी भाषा के हैला से हवे जेकर मतलब नून होला। भारत के कुछ हिस्सा आ पाकिस्तान के हिमालय के निचला हिस्सा सभ में ई नून चट्टान खन के निकालल जाला आ एकरा के हिमालयी चट्टानी नून चाहे आम भाषा में सेन्हा नून (सेंधा नमक) कहल जाला। एह इलाका में एही से भट्ठा में तपा के काला नमक बनावल जाला।
कूलर
कूलर एगो अइसन मशीन हवे जे पानी के इस्तेमाल से हवा के ठंढा करे खातिर इस्तमाल होला। एह यंत्र में आमतौर पर खस के परदा नियर लागल होला जेपर पानी के बहाव होला आ एह परदा से गरम सूखल हवा हो के गुजरे ले आ पानी के बास्पीकरण (इवैपोरेशन) होला, एह प्रकृया में पानी के सूखे भा भाप में बदले के दौरान हवा के गरमी के इस्तेमाल हो जाला आ हवा ठंढा हो जाले जेकरा के एक्जास्ट चाहे कूलर पंखा आगे फेंके ला आ कमरा के ठंढा करे ला।
ई तरीका आम एसी से एकदम अलग होला आ सूखा इलाका सभ में बेहतर काम करे ला जहाँ हवा में गरमी होखे बाकी नमी न होखे। एही कारन एकरा के बास्पीकरण कूलर (इवैपोरेशन कूलर) चाहे डेज़र्ट कूलर कहल जाला। हवा में नमी होखे पर ऊ ओतना तेजी से पानी के ना सुखावे ले आ बास्पीकरण के तेजी कम हो जाला जेकरा चलते ई कूलर बहुत बढ़ियाँ से ना काम करे लें।
कोयंबटूर
जनसांख्यिकी
साल 2011 के जनगणना अनुसार कोयंबटूर के कुल शहरी जनसंख्या 10,50,721 बाटे आ आसपास के उपशहरी इलाका के मिला लिहल जाय तब कुल जनसंख्या 21,51,466 बा। जनसंख्या के हिसाब से ई भारत के 41वाँ शहर बाटे। जनगणना आँकड़ा के मोताबिक एह शहर में लिंगानुपात 997 आ साक्षरता के दर 91.3% बाटे।
सिनसिनाटी
सिनसिनाटी (Cincinnati, ) अमेरिका के ओहायो राज्य में एगो शहर बा। ई हैमिल्टन काउंटी के मुख्यालय (सीट) हवे।
विजयवाड़ा
विजयवाडा (Vijayawada) भारत के आंध्र प्रदेश राज्य में एक ठो शहर बा। आबादी के हिसाब से ई आंध्र प्रदेश के दुसरा सभसे बड़हन शहर हवे (विशाखापट्टनम के बाद) आ आंध्र प्रदेश के राजधानी शहर सभ में से एक हवे। विजयवाड़ा शहर कृष्णा नदी के तीरे बसल बाटे आ ई पुरबी घाट के परबत सभ से घेराइल बाटे जिनहन के इंद्रकील पहाड़ी एहिजे पड़े ले।
जनसांख्यिकी
साल 2011 के जनगणना अनुसार विजयवाडा के कुल शहरी जनसंख्या 1034358 बाटे आ आसपास के उपशहरी इलाका के मिला लिहल जाय तब कुल जनसंख्या 1491202 बा। जनसंख्या के हिसाब से ई भारत के 42वाँ शहर बाटे। जनगणना आँकड़ा के मोताबिक एह शहर में लिंगानुपात 995 आ साक्षरता के दर 81.24% बाटे।
अनोखा दान
अनोखा दान 1972 के हिंदी भाषा के फिलिम ह। फिलिम में अनिल धवन, तरुण बोस अउरी कबीर बेदी मुख्य कलाकार रहलें। एकर निर्देशन असित सेन कइले रहलें आ संगीत सलिल चौधरी के दिहल रहल।
वुहान
वुहान चाहे वूहान, चीन के हूबेइ प्रांत के सभसे बड़ा शहर आ एकर राजधानी हवे। ई शहर मध्य चीन के सभसे बड़ा शहर हवे जहाँ के आबादी लगभग 11 मिलियन (1.1 करोड़) बाटे आ ई चीन के 9वाँ सभसे बड़ शहर हवे।
2020 में ई शहर खास चर्चा में आइल जब इहाँ से कोरोनावायरस महामारी के सुरुआत भइल।
नागपंचिमी
एह दिन नाग के पूजा कइल जाला जेह में नाग देवता के मूर्ती पर दूध चढ़ावल प्रमुख होला। भोजपुरी इलाका में एह दिन कई जगह कुश्ती-दंगल के आयोजन भी होखे ला।
तेज प्रताप यादव
तेज प्रताप यादव (जनम 16 अप्रैल 1988) एगो भारतीय राजनीतिक नेता बाड़ें। उ बिहार सरकार में पर्यावरण, वन अउरी जलवायु बदलाव के कैबिनेट मंत्री बाड़ें।
तेज प्रताप यादव बिहार के पूर्व मुख्यमंत्री लालू प्रसाद यादव आ राबड़ी देवी के बड़ बेटा हवें।
शुरुआती जिनगी
तेज प्रताप यादव के जनम 16 अप्रैल 1988 के पटना में भइल। बिहार के दू गो पूर्व मुख्यमंत्री लालू प्रसाद यादव आ उनुकर पत्नी राबड़ी देवी के सात गो बेटी आ दू गो बेटा में से बड़का बेटा हउवन। उनकर 7 बहिन बाड़ी मिसा भारती, रोहिणी, चंदा, रागिनी, हेमा, अनुष्का आ राज लक्ष्मी यादव। तेजस्वी यादव उनकर छोट भाई हवें।
तेजप्रताप यादव के लोग "बहरुपिया" ("बहुत भेस बदले वाला आदमी") के रूप में बतावेला, कहल जाला कि ऊ "आध्यात्मिक हो गइल बाड़ें आ बेमतलब के इधर-उधर भटकल बहुत पसंद करे लें।" अक्टूबर 2019 में इनके "माताजी गोशाला में बरसाना में मवेशी सभ के एगो बड़हन झुंड के नजारा देखत देखल गइल, जवना के बारे में कहल जाला कि ई दुनिया के सभसे बड़ गाय आश्रय स्थल सभ में से एक हवे जहाँ 25,000 से ढेर गाय बाड़ी स।"
निजी जिनगी
उनुकर बियाह चंद्रिका राय के बेटी आ बिहार के पूर्व मुख्यमंत्री दरोगा प्रसाद राय के पोती ऐश्वर्या राय से भइल रहे। उनुका प उनुका पत्नी के ओर से मारपीट अउरी ड्रग्स के इस्तेमाल करे के आरोप लगावल गइल, आ क्रॉस ड्रेसिंग के भी आरोप लगावल गइल। टाइम्स ऑफ इंडिया के रिपोर्ट के मुताबिक, उनुका पत्नी के खिलाफ उनुकर गुस्सा इ बा कि "उ उनुका जीवनशैली में एडजस्ट नईखी क पावत।"
राजनीतिक कैरियर
नवंबर 2015 से जुलाई 2017 तक नीतीश कुमार के सरकार में स्वास्थ्य के कैबिनेट मंत्री रहलें दिसंबर 2015 में बिहार के पर्यावरण मंत्री के रूप में उ राज्य में प्रदूषण प लगाम लगावे के पहल के रूप में घोड़ा के सवारी के बढ़ावा दिहलें।
यादव आ चंद्रिका राय के बेटी ऐश्वर्या राय के बीच के वैवाहिक असहमति के परिणामस्वरूप बिहार विधानसभा के राजनीतिक "परसा सीट खातिर लड़ाई में उपकथा" बनल, 2020 में ऐश्वर्या जनता से ई निहोरा कइली कि लोग उनुका पति के परिवार के प्रमुख राजनीतिक प्रतिद्वंदी सीएम नीतीश कुमार के वोट देवे।
बिबाद
साल 2017 में लालू प्रसाद के सुरक्षा के जेड+ से जेड में घटा दिहला के बाद तेजप्रताप यादव प्रधानमंत्री नरेंद्र मोदी के जिंदा खाल उधड़वा लेबे के धमकी दिहलें लालू एह पर अपना बेटा के बचाव कइलें। 2019 के आम चुनाव में वोटिंग के अंतिम दिने एगो वीडियो पत्रकार प उनुकर अंगरक्षक के ओर से कथित तौर प मारपीट के वीडियो वायरल भइल रहे, जबकि यादव एफआईआर दर्ज करवलें कि ई उनुका के मारे के साजिस रहल।
सुशील कुमार मोदी
सुशील कुमार मोदी (जनम 5 जनवरी 1952) भारतीय जनता पार्टी के एगो भारतीय राजनीतिक नेता बाड़ें जे बिहार से राज्यसभा में सांसद बाड़ें। 2005 से 2013 ले बिहार के मुख्यमंत्री रहलें आ 2017 से 2020 ले बिहार के वित्त मंत्री रहलें उ राष्ट्रीय स्वयंसेवक संघ के आजीवन सदस्य बाड़ें। जुलाई 2011 में इनके माल आ सेवा टैक्स (जीएसटी) के लागू करे खातिर राज्य बित्त मंत्री लोग के सशक्त समिति के अध्यक्ष नियुक्त कइल गइल
कैच मी इफ यू कैन
कैच मी इफ यू कैन (Catch Me If You Can) साल 2002 में आइल एगो अमेरिकी अपराध जीवनी फिलिम रहल जेकरा के स्टीवेन स्पीलबर्ग डाइरेक्टर आ प्रोड्यूसर रहलें, स्क्रीनप्ले लेखक जेफ़ नैथेनसन रहलें आ एह फिलिम में मुख्य भूमिका में लियोनार्डो डी कैप्रियो, टॉम हैंक्स, क्रिस्टोफर वाल्कन आ मार्टिन शीन अउरी नैथाली बाई लोग रहल।
नदी डेल्टा
डेल्टा चाहे नदी डेल्टा (river delta) एगो नदी निर्मित थलरूप हवे। नदी जब समुंद्र में मिले ले आ अपना मुहाना पर बालू-माटी आ गाद जमा क के समुंद्र में त्रिभुज के आकार के हिस्सा बनावे ले, नदी दुआरा पाट-पाट के समुन्द्र के भीतर बढ़ गइल अइसन हिस्सा डेल्टा कहाला। ई एगो अइसन थलरूप हवे जेकर आकृति टिपिकल त्रिभुज, मने कि, यूनानी भाषा के अच्छर डेल्टा (Δ) नियर होले आ नील नदी के डेल्टा के देख के एकर नाँव डेल्टा रखल गइल हवे।
बंदरगाह
बंदरगाह समुंदरी जहाज सभ के रुके के अस्थान होला। आमतौर पर प्राकृतिक रूप से या फिर खन के बनावल गइल अइसन हिस्सा जहाँ समुंदरी जहाज सभ जमीनी हिस्सा के कुछ भीतर ले आ सकें। एह हिस्सा सभ के गोदी भा डॉक (या डॉकयार्ड) कहल जाला।
पानी के जहाज से होखे वाला ब्यापार के कारण शुरूआती ज़माना से इनहन के बहुत महत्व रहल बा। दुनिया के कई गो बिसाल शहर बंदरगाह होखे के कारन बिकसित भइल हवें। बंदरगाह से जमीनी हिस्सा के जेतना इलाका सर्विस लेला, यानी जहाँ ले के माल बंदरगाह पर एकट्ठा होखे आ निर्यात कइल जाय, ओह पूरा इलाका के बंदरगाह के हिंटरलैंड बोलावल जाला।
जोधपुर
जोधपुर (Jodhpur) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार जोधपुर के कुल शहरी जनसंख्या 10,33,756 बाटे आ आसपास के उपशहरी इलाका के मिला लिहल जाय तब कुल जनसंख्या 11,37,815 बा। जनसंख्या के हिसाब से ई भारत के 43वाँ शहर बाटे। जनगणना आँकड़ा के मोताबिक एह शहर में लिंगानुपात 903 आ साक्षरता के दर 80.81% बाटे।
डीडी न्यूज
डीडी न्यूज भारत के सरकारी टीवी चैनल दूरदर्शन के समाचार वाला चैनल हवे। एह चैनल पर समाचार, चर्चा परिचर्चा आ अउरी कई किसिम के जानकारीपरक प्रोग्राम आवे लें।
भूमध्य (बहुअर्थी)
भूमध्य अंग्रेजी भाषा के मेडीटेरेनियन (Mediterranean) के अनुबाद हवे। एह नाँव से सभसे पहिले भूमध्य सागर (Mediterranean sea) के बोध होला।
अंग्रेजी में ई शब्द लैटिन भाषा से आइल हवे आ मेडीटेरेनियन के अउरियो दूसर अरथ भा इस्तेमाल हो सके ला जे नीचे दिहल बाने:
अउरी दूसर इस्तेमाल
भोजपुरी में भूमध्य शब्द, भू (पृथ्वी) + मध्य (बीचोबीच), संस्कृत से वाया हिंदी आइल हवे जेकर अरथ उहे होला जे अंग्रेजी में मेडीटेरेनियन (Mediterranean) के होला, मने कि पृथिवी के बीचोबीच (के हिस्सा)। एह अरथ से नीचे लिखल चीजन के संबंध हो सके ला:
मनी प्लांट
मनी प्लांट (Money plant; बैज्ञा. नाँव: Epipremnum aureum) फूलदार पौधा सभ के अरुम परिवार अरासियाए के एगो प्रजाति हवे। ई लता होले जेह में एक के बाद एक पतई निकलें लीं आ ई दिल के आकृति के होखे लीं। लता के रूप में ई दुसरे फेड़ सभ चाहे देवाल, तार नियर चीजन पर चढ़ जाले, एह में हवा में सोर निकले लीं जे कौनों सतह पर सपट जालीं आ एकरे चढ़े में मदद करे लीं आ अगर मिले तब एह लता के पोषण करे लीं।
ई पौधा मूल रूप से प्रशांत महासागर के बीचा में मौजूद फ्रेंच पाॅलिनेशिया के सोसायटी दीप के हवे। ई समशीतोष्ण इलाका सब में पॉपुलर सजावटी पौधा हवे आ वर्तमान में ई उष्णकटिबंधियो इलाका सभ में सजावटी पौधा के रूप में बहुत लगावल जाला। कई इलाका सभ में ई पौधा पहुँच के उहाँ के प्राकृतिक इकोसिस्टम के नोकसानो पहुँचवले बाटे।
हालाँकि, ई प्रजाति के हिसाब से फूलदार पौधा हवे, अपने आप अब शायदे कभी फुलाला जबले की एह में फूल लियावे खाती अलगा से हार्मोन न दिहल जाय। अपने-आप एह में फूल फुलाए के घटना अंतिम बेर 1964 में देखल गइल रहल।
एह पौधा के रॉयल हॉर्टिकल्चर सोसायटी के गोल्डन मेरिट अवार्ड मिल चुकल बाटे।
ज्याॅइड
ज्याॅइड चाहे ज्योइड (geoid) पृथिवी के आकृति हवे। अगर पूरा पृथिवी पर समुंद्रने के बिस्तार रहित तब ओह समुंद्र सभ के सतह से बने वाला आकृति (काल्पनिक रूप से महादीप सभ पर नहरन के जाल के बारे में सोचल जाय तब अइसना में पानी के सतह), पृथ्वी के गुरुत्वाकर्षण आ पृथ्वी के अपना धुरी पर घूमे के कारण जवन रूप लेई उहे जिओइड होखी। आसान करे खातिर पृथिवी के आकृति के एलिप्सोइड (कुछ चापट गोला) चाहे गोला मान लिहल जाला।
एकर सीधा मतलब ई होला की पृथ्वी एकदम से सटीक गोलाकार ना बाटे। एकर कारण हवे पृथिवी के भीतर के चट्टान सभ के अलग-अलग घनत्व (डेंसिटी) जेकरा चलते द्रब्यमान के बितरण हर जगह एक्के नियर ना पावल जाला।
भूमापन आ भूभौतिकी में एकर अध्ययन होला।
अनोखी रात
अनोखी रात 1968 के हिंदी भाषा के फिलिम ह। फिलिम में संजीव कुमार, ज़हीदा हुसैन अउरी परीक्षित साहनी मुख्य कलाकार रहलें। एकर निर्देशन असित सेन कइले रहलें आ संगीत रोशन के दिहल रहल।
फ्रेंच पोलिनेशिया
फ्रेंच पोलिनेशिया चाहे फ़्रेंच पॉलिनेशिया (French Polynesia) दक्खिनी प्रशांत महासगर में फ्रांस के अधिकार क्षेत्र बाटे जेह में 118 गो भूगोलीय रूप से छितराइल दीप बाड़ें। राजनीतिक रूप से ई फ्रांस देस के कलेक्टिविटी कहालें आ ई फ्रांस के एकलौता ओभरसीज कंट्री हवे। एक दीप सभ लगभग 2 हजार किलोमीटर के इलाका में बिस्तार लिहले छिटपुट फइलल बाड़ें आ इनहन के कुल एरिया 4,167 वर्ग किमी बाटे।
कैरीबा झील
कैरीबा झील (Lake Kariba) अफिरका महादीप में जिम्बाब्वे आ जांबिया देसन के सीमा पर एगो बिसाल झील बा। जेंबेजी नदी पर कैरीबा बान्ह बनावे के बाद एकरा पाछे एकट्ठा भइल पानी से बनल ई झील असल में प्राकृतिक झील ना बलुक एगो रिजर्वायर हवे। झील के कुल सतही रकबा 5,580 km2 बाटे आ एकर पानी धारण करे के क्षमता 185 km3 बाटे। एह तरीका से ई दुनियाँ के सभसे बड़ बनावटी झील हवे। बंधा के बनावे के बाद एह झील में 1958 से 1963 के बीचा में पानी भरल आ एकरे जगह पर मौजूद कैरीबा गॉर्ज एह पानी में बूड़ गइल।
सभसे नगीचे के कस्बा जिम्बाब्वे में बा आ एहू के नाँव कैरीबा हवे। ई कस्बा बंधा के बनावत समय काम करे वाला लोगन खातिर बसावल गइल रहल।
कविता कृष्णमूर्ति
कविता कृष्णमूर्ति एगो भारतीय प्लेबैक गायिका बाड़ी।
नौतन (बिधानसभा क्षेत्र)
नौतन भारत के बिहार राज्य के पच्छिम चंपारण जिला मे एगो बिधानसभा क्षेत्र हऽ।
शारदा राजन अय्यंगर
शारदा रंजन अय्यंगर (Sharda Rajan Iyengar; जनम 25 अक्टूबर 1937) एगो भारतीय प्लेबैक गायिका रह चुकल बाड़ी जे १९६० आ १९७० के दशक में बॉलीवुड में गाना गावें। साल १९७१ में इनके बेस्ट गायिका के रूप में फिल्मफेयर अवार्ड भी मिलल रहल।
कर्च के जलजोड़
कर्च जलजोड़ चाहे कर्च के जलजोड़ (Kerch Strait, कर्च स्ट्रेट, स्ट्रेट ऑफ़ कर्च) पूरबी यूरोप में एगो जलजोड़ बा जे काला सागर आ अजोव सागर के जोड़े ला।
ताजा पानी
ताजा पानी, चाहे मीठा पानी भा मीठ पानी, अंग्रेजी में फ़्रेश वाटर (Fresh water) कौनों भी अइसन प्राकृतिक रूप से पावल जाए वाला ठोस बरफ के जमल रूप में चाहे लिक्विड पानी हवे जे नमकीन भा नुनछाह न होखे, मने की जेह में बहुत बेसी मात्रा में नमक आ अउरी ठोस पदार्थ न घुलल होखें। ई नाँव खासतौर से समुंद्री आ खारी झील सभ के खारा पानी आ समुंद्र किनारे के ब्रैकिश वाटर के अलगा करे खातिर हवे, एह में कुछ खनिज से भरपूर पानी सामिल कइल जाला जे नुनछाह न होखे। ई ताजा पानी चाहे फ्रेशवाटर पृथिवी के दुनो ध्रुव आ ऊँचाई पर जमल बरफ के चद्दर के रूप में हो सके ला, ग्लेशियर आ ग्लेशियर के पघिलाव से बने वाला पानी हो सके ला, प्राकृतिक रूप से बरखा के पानी, बरफबारी के पघिलाव से निकलल पानी हो सके ला चाहे जमीन के ऊपर नदी, झील, ताल, तालाब, इनार वगैरह में एकट्ठा पानी हो सके ला, जमीन के भीतर पावल जाए वाला जमीनभीतरी पानी (ग्राउंडवाटर) हो सके ला।
जिंदा जीवधारी सभ, मनुष्य से ले के जिया जंतु आ बनस्पति सभ ले, सभका के पानी पर निर्भरता होखे ले। जहाँ कुछ जीवधारी खारा पानी में भी जिंदा रह सके लें, ज्यादातर जीव आ बनस्पति सभ खातिर खारापन के बिना, इहे ताजा पानी के जरूरत होखे ला।
ताजा पानी चाहे मीठा पानी, हमेशा मनुष्य द्वारा पिये लायक पानी (पॉटेबल वाटर) होखे ई जरूरी ना बाटे। पृथ्वी पर मौजूद अइसन ताजा पानी के ज्यादातर हिस्सा अइसन ना बाटे कि हमनी के ओकरा के सीधे बिना कौनों सफाई भा ट्रीटमेंट के पियल जा सके। ताजा पानी कई किसिम के गंदगी के प्रवेश से पिए लायक ना रहि जाला। एही से ताजा पानी भा फ्रेशवाटर के साफ पिए लायक पानी से अलगा बूझे के चाहीं। ई खाली भर खारा पानी से एकरा के अलगा करे खाती इस्तेमाल होखे वाला शब्द हवे।
रमजान
रमजान, रमज़ान भा अरबी उच्चारण रमादान, इस्लामी कलेंडर के नउवाँ महिन्ना हवे आ पूरा दुनिया के मुसलमान लोग एह महीना के उपास (ब्रत) के द्वारा मनावे ला जे इस्लामिक मान्यता अनुसार कुरआन के पहिला पहिल प्रगटहोखे के उपलक्ष में मनावल जाला। ई सालाना तिहुआर हवे आ एह तिहुआर के मनावल, यानी कि उपास भा बरत राखल, सौम भा सोम के नाँव से जानल जाला आ ई इस्लाम के पाँच गो आधार में से एक मानल जाला।
ई महीना 29-30 दिन के होला आ चाँद के ऊपर आधारित होला। इस्लामी कैलेंडर के चाँद आधारित होखे के कारन ई महीना सीजन के हिसाब से देखल जाय तब घस्कत रहे ला। एकरे नाँव के पैदाइश अरबी शब्द रमा'दा से बतावल जाला जेकर मतलब होला "खूब गरम सीजन"।